./data/phi2331/phi017/phi2331.phi017.perseus-lat2.xml
David Magie
iam imperator iubebat sibi et decem milia muriumexhiberi, mille mustelas, mille sorices  dulciarios et lactarios tales habuit, ut quaecumque coqui de diversis edulibus exhibuissent vel structores vel pomarii, illimodo de dulciis modo de lactariis exhiberent  exhibuit parasitis cenas et de vitreis et nonnumquam tot picta mantelia in mensam mittebat, iis edulibus picta quae adponerentur, quot missus esset habiturus, itaut de acu aut de textili pictura exhiberentur  nonnumquam tamen et tabulae illis pictae exhibebantur, ita ut quasi omnia illis exhiberentur et tamen famemacerarentur  miscuit gemmas pomis ac floribus, iecit et per fenestram cibos totidem quot exhibuitamicis, iusserat et canonem populi Romani unius anni meretricibus, lenonibus, exsoletis intramuranis dari, extramuranis alio promisso, cum eo tempore iuxta provisionem Severi et Traiani septem annorum canon frumentarius Romae esset